**Областна администрация-Разград се включи в инициативите по време на националната „Седмица на гората“**

Служители от Областна администрация Разград,  заедно с Областния управител Манол Кившанов, се включиха активно в акция по залесяване на горска територия. Това е инициатива, в рамките на националната „Седмица на гората", която тази година преминава под мотото „Гората е живот“.

     Днес, 7 април, в местност близо до село Езерче, община Цар Калоян бяха засадени 350 фиданки от широколистния многогодишен дървесен вид липа, осигурени от Държавно горско стопанство – Разград.

     Седмицата на гората се чества от 1925 година. Тогава в България се провежда първия „Празник на залесяването“, който през 1934 г. преминава в „Седмица на гората".